Blogkaleidoskoop Hoofstuk 17 Draaipunt – toortsie.com
Blogkaleidoskoop Hoofstuk 17 Draaipunt
Augustus 25, 2018 Augustus 25, 2018 ~ Toortsie
Hierdie is ‘n vervolgverhaal deur verskillende bloggers. Om die vorige hoofstukke te lees, klik op hierdie InLinkz skakel:
Toneel: Twee motors wat gebors het. Nooddienswerkers is besig om die insittendes van hulp te verleen en iemand met ‘n draagbaar ambulans toe te dra.
Renier kom aangestorm, reguit na die twee ambulansmanne wat besig is om die bewustelose Nellie op die draagbaar, in die ambulans te laai. Hy vou omtrent dubbeld in sy hartseer.
“Nellie! My lief! Word wakker, asseblief!”
“Meneer, kalmeer net asseblief. ”
“Nellie, byt net vas, ek het jou lief! Ek is so verskriklik jammer dat ons jou in hierdie situasie ingestuur het. ” Hy klim saam met haar in die ambulans.
Terselfdertyd word Chris in ‘n ander ambulans gelaai, terwyl twee polisiemanne oor hom die wag hou.
“Cut”, sê Athol. “Dankie, mense, dis reg. Kry asseblief alles reg vir die volgende toneel.”
Die volgende toneel speel af in die hospitaal se wagkamer waar Renier en Lettie vir nuus oor Nellie wag.
“Ai, meneer Renier, hier lê onse Nellie nou in so ‘n kritieke toestand in die hospitaal. Die arme kind moes al soveel in haar lewe deurmaak. Al die jare soos ‘n slaaf gewerk vir ou meneer Esra en mevrou Krissie. Nooit ‘n woord van dank gekry uit hulle monde nie en net mooi toe ek dink dinge gaan nou ten goede vir haar begin draai, toe kry daardie spul dit reg om haar ook vir húlle sondes te beskuldig. Maar sy moet nou net regkom, dinge gaan nou verander vir haar. ”
“Ja, Lettie, sy moet net gesond word. Dinge sal verander, ek sal haar help. Chris het van die skok soveel goed uitgeblaker, ons het nou genoeg bewyse om vir hom, Kara en Gawie Visagie sommer vir lank agter die tralies weg te bêre. Ons soek al so lank na hulle. ”
“Ja, meneer, sy sál regkom. Die liefde het ‘n manier om baie wonderwerke te verrig. En as dit waar is wat meneer Esra in sy brief geskryf het dat hy die hoenderplaas en nog baie ander dinge en geld aan haar bemaak het, weet ek sommer daar is ‘n blink toekoms voor haar. Dis ook net reg dat sy by hom erf, sy is dan sy eie kind! ”
‘n Verpleegster kom staan in die deur. “Ek het goeie nuus: Nellie het bygekom!”
Maar Nellie moet besluit: Gaan sy die geleentheid aangryp om die beste hoenderboer in die land te word en mense se verbeelding aan te gryp oor sy regtig verrys het uit die as, of nie?
Posted in Lê jou eier,Uncategorized
‹ PreviousSkryf ‘n opstel: My gunstelingmens
Next ›Hy sê toe eers niks
40 thoughts on “Blogkaleidoskoop Hoofstuk 17 Draaipunt”
Augustus 24, 2018 om 11:05 nm
Besluite, besluite, besluite. Gelukkig is die storie darem nou weer bietjie meer romanties. Wat het toe van ou mislikke Krissie? Het sy ontsnap?
Augustus 24, 2018 om 11:16 nm
Sy is mos dood, as ek die vorige een reg gelees het.
Augustus 24, 2018 om 11:23 nm
Ek sien. Ek het nie so onthou nie.
Augustus 24, 2018 om 11:31 nm
Hier gebeur verskriklik baie goed, mens kan maklik iets mis.
Augustus 25, 2018 om 1:50 vm
Ek het toe nog nie vorige deel gelees nie. Hester het gou die skakel gestuur. Sy is glo n lyk!
Augustus 25, 2018 om 2:29 vm
Dis baaie Meraai met haar.
Augustus 25, 2018 om 5:26 vm
Ook maar goed so. Dink net as sy nog verder moet “stir’ in die kookpot van die liefde.
Augustus 24, 2018 om 11:06 nm
Vergeet om “geword” in te sit!
Augustus 25, 2018 om 9:56 vm
😄 😃 😀 Ek het nou gekraai van die lag oor die kommentaar tussen jou en Scrapy, Toortsie. Julle twee ou hekse – julle maak geen geheim van julle blydskap dat tannie Krissie oorle is nie. Haai nee! Ek hoop die ou tante kom spook as Nellie (en Renier?) besluit om hoenderboere te word: “Die spook in die hoenderhok”.
Augustus 25, 2018 om 10:07 vm
Nee! Dan gaan die eiers nie lê nie!
Augustus 25, 2018 om 10:17 vm
Ja, die eiers gaan rondspring 😇 Whaha. Nee, dalk werk dit anders en die hoenders skrik hulleself in overdrive in.
Augustus 25, 2018 om 10:21 vm
En Nellie maak geld!
Augustus 25, 2018 om 10:40 vm
Bwahahaaa – “hoender-overdrive”! Of dalk sommer net “hoenderdrive” 😀
Augustus 25, 2018 om 11:05 vm
Augustus 25, 2018 om 10:08 vm
Ons kan vir tannie Krissie ‘n groot begrafnis reël en haar lewe behoorlik vier! 😱
Augustus 25, 2018 om 10:18 vm
Daar is ‘n gewetetjie wat iewers knaag …
Augustus 30, 2018 om 11:23 vm
Augustus 30, 2018 om 1:14 nm
Augustus 25, 2018 om 10:26 vm
Augustus 25, 2018 om 10:16 vm
Joehoe…..onthou vir Nellie se groei en die sepieakteurs se romanse. Wat is dit nou hier in die doodsnikke met begrafnisse en hoenders. Hester jou Lê-jou-eier en Toweropstal se hoenders….lyk my dis in mense se bloed. 🤣🤣🤣🤣🤣🤣😉
😂 Hoenders sal Nellie boer, as dit van Toortsie afhang. 😁
Augustus 25, 2018 om 10:27 vm
Janee ons is terug by die hoenders!! En Krissie is die hoenders in..haha
Augustus 25, 2018 om 10:32 vm
Sy lê pote omhoog tussen die hoenders! 😁
Dis oorlat sy teveel eiers wou lê😋
Sien jy nou! Dis gevaarlik!
Amper het ons scrambled eggs…haha
Augustus 25, 2018 om 11:06 vm
Dit sal ‘n gemors afgee.
Augustus 25, 2018 om 11:07 vm
Sy maak dalk haar naam met ready made scrambled eggs! 😂
Augustus 25, 2018 om 11:26 vm
Jy sien, die moontlikhede is eindeloos..😁
Augustus 26, 2018 om 7:18 nm
😂😂 Julle kommentare maak my dag.
Augustus 26, 2018 om 7:26 nm
Augustus 26, 2018 om 10:02 nm
Augustus 26, 2018 om 8:22 nm
Voel amper weer soos met ons Toweropstal se lekker heen en weer getergery! Ons storie vorder!
Augustus 27, 2018 om 4:18 nm
Ook nou lekker gelag vir al die kommentare! Ek hoop regtig Nellie haak nou af met Renier en dat die twee akteurs ook ‘n romanse beleef.
Augustus 28, 2018 om 8:08 vm
Hier sit ek byna dood vd spanning en weet nie dat Nellie klaar gered is nie! En dat dit stir in die hoenderhok! Is ins volgende storie dalk n spookstorie – in n hoenderhok?
Augustus 28, 2018 om 8:13 vm
Hier kiep kiep, daar kiep kiep
Woerts in die hoekie! 😂
Augustus 28, 2018 om 8:14 vm
Hierdie is ernstige sake en julle maak grappies!😱
Augustus 30, 2018 om 11:25 vm
Julle weet net hoe om mens se dag op te vrolik…met sulke kommentare kan mens nie meer die hoenders in wees vir iemand nie!!
Augustus 30, 2018 om 1:15 nm